Saadat Hasan Manto

Saadat Hasan MANTO (urdue سعادت حسن منٹو) (naskiĝis la 11-an de majo 1912) en Ludhiana, la ĉefa komerca urbo de Barata Panĝabo — mortis la 18-an de januaro 1955 en Lahoro, la ĉefa urbo de Pakistana Panĝabo) estis pakistana verkisto, ĵurnalisto. Li estis novelisto kaj verkis en la urdua lingvo, tamen en ĉiutaga vivo li paroladis la Panĝaban lingvon. Li estas plej konata pro siaj noveloj 'Bu' (Fiodoro), 'Khol Do' (Malfermu ĝin), 'Thanda Gosht' (Malvarma viando) kaj sia elstara verko 'Toba Tek Singh'. Manto ankaŭ verkis por filmoj kaj radio. Krome li laboris kiel ĵurnalisto. Dum sia mallonga, 42-jara vivo, li publikigis 22 kolektojn de noveloj, unu romanon, kvin kolektojn de radio-teatraĵoj, tri kolektojn de eseoj, kaj du kolektojn de personaj skizoj. Tre senteme kaj sentime li traktis la psikajn kaj emociajn konfliktojn ĉirkaŭ la disduigo de la Hinda subkontinento. Tiom malkaŝe li parolis pri la seksa perforto de tiu periodo, ke en Pakistano oni procesis kontraŭ Manto pro obsceneco, tri fojojn antaŭ kaj tri fojojn post 1947. Sed neniam li estis kondamnita. Lia plumo estis ege akra, ĉar li neniam kompromisis kun iu, eĉ ne kun si mem.

 Verkoj 
 Aatiŝpare (Fajreroj), 1936
 Chugaad Ĉugaad
 Manto ke afsaane (Noveloj de Manto), 1940
 Dhuaan (Fumo), 1941
 Afsaane aŭr draame (Noveloj kaj dramoj), 1943
 Laz-zat-e-sang (La gusto de ŝtono), 1948
 Sijaah haaŝije (Nigraj marĝenoj), 1948
 Baadŝaahat kaa khatiimaa (La fino de reĝeco), 1950
 Khalii botele (Malplenaj boteloj), 1950
 Laŭd spiikar (Laŭtparolilo)
 Nimrud kii khudaai (La dieco de Nimrod), 1950
 Thanda goŝt (Malvarma viando), 1950
 Jazid, 1951
 Ganĝe fariŝte (Kalvaj anĝeloj), 1952 (?)
 Parde ke piiĉhe (Malantaŭ la kurtenoj), 1953
 Sadak ke kinaare (Stratflanke), 1953
 Bagejr unvaan ke (Sentitole), 1954
 Bagejr iĝaazat (Senpermese), 1955
 Burke (Burĥoj), 1955
 Phundane (Kvastoj), 1955
 Sarkando ke piiĉhe (Malantaŭ la junkoj), 1955
 Ŝejtaan (La satano), 1955
 Ŝikaarii aŭrate (La ĉasistinoj), 1955
 Ratti, Masha, Tolah, 1956
 Kaalii ŝalvaar (Nigra ina-pantalono), 1961
 Manto kii behatariin kahaaniyaa (La plej bonaj noveloj de Manto), 1963
 Tahiraa se Taahir (De Tahira al Tahir), 1971

 Eksteraj ligiloj 


 El "Shyam"
 El Nigraj marĝenoj (PDF) el Beletra Almanako, n-ro 15, oktobro 2012.

Kategorio:Pakistanaj verkistoj
Kategorio:Pakistanaj ĵurnalistoj